PRITARTA

Panevėžio rajono savivaldybės tarybos

2020 m. gegužės 28 d. sprendimu Nr. T-128

**PANEVĖŽIO R. UPYTĖS ANTANO BELAZARO PAGRINDINĖS MOKYKLOS   
2019 METŲ VEIKLOS ATASKAITA**

**I. BENDRA INFORMACIJA APIE MOKYKLĄ**

* 1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Upytė – seniūnijos centras, apie 10 km nutolęs nuo Panevėžio miesto. Patogus susisiekimas su rajono centru. Upytėje ir aplink esančiuose kaimuose gyvena apie 600 žmonių. Upytėje įsikūrę Ėriškių kultūros centro Upytės tradicinių amatų centras ir Linų muziejus. Upytėje veikia UAB „Genetiniai ištekliai“, kurioje dirba apie 60 darbuotojų. Kiti darbingo amžiaus žmonės dirba Panevėžio mieste ar netoli Upytės veikiančioje įmonėje UAB Panevėžio logistikos centre. Kartais tėvai (globėjai, rūpintojai), išvažiuodami dirbti į Panevėžį, į miestą išsiveža ir savo vaikus, kurie ten lanko mokyklą. Upytėje veikia Panevėžio rajono gyventojų bendruomenė „Upytės žemė“, su kuria mokykla vykdo bendrus projektus, organizuoja šventes. Geri mokyklos bendradarbiavimo santykiai su Upytės seniūnija, bažnyčia, Upytės tradicinių amatų centru.

1.2. Vadybinės veiklos pasiekimai, įsimintini sėkmės atvejai.

Taikomas mokymosi motyvaciją skatinantis vertinimas, vykdoma ugdomosios veiklos stebėsena ir dalijamasi gerąja patirtimi, tobulinant pamokos kokybę. Pagal mokytojų savianalizės ataskaitų duomenis ir pamokų stebėsenos metu nustatyta, kad 80 proc. mokytojų taiko kaupiamąjį vertinimą, stebėta kiekvieno mokytojo bent viena pamoka. Patvirtinti Mokinių pažangos ir pasiekimų vertinimo, Pamokų lankomumo gerinimo, Mokinių priėmimo į mokyklą, Mokesčio už vaikų išlaikymą ikimokyklinio ugdymo skyriuje, Mokyklos direktoriaus pavaduotojo ugdymui, skyriaus vedėjo, mokytojų, pagalbos mokiniui specialistų kvalifikacijos tobulinimo tvarkų aprašai ir Mokinių pasiekimų gerinimo priemonių, Pradinio ugdymo programos ir pagrindinio ugdymo programos,   
2020 metų veiklos planai. Atnaujintos Mokinių mokymosi sutartys. Atlikus 2018–2019 m. m. ir 2019–2020 m. m. I pusmečio pažangos ir pasiekimų bei lankomumo analizę paaiškėjo, kad   
5–10 klasių mokinių pažangumo vidurkis pakilo 0,04 balo. 100 proc. panaudotos Kultūros paso lėšos mokinių pažintinei kultūrinei veiklai. Patvirtinta 2019–2023 m. Sveikatos stiprinimo programa „Būsime sveiki ir stiprūs“, mokyklai suteiktas Sveikatą stiprinančios mokyklos statusas.

Pakeista mokyklos darbuotojų, dirbančių pagal darbo sutartis, darbo apmokėjimo sistema. Patvirtinti pareigybių sąrašai. Pakeistos mokytojų darbo sutartys. Parengtos darbuotojų veiklos užduotys. Patvirtintas Ekstremaliųjų situacijų 2019–2020 metų prevencijos priemonių planas, sėkmingai dalyvauta jungtinėse Panevėžio rajono savivaldybės, Krekenavos Mykolo Antanaičio gimnazijos ir Upytės Antano Belazaro pagrindinės mokyklos funkcinėse pratybose. Patvirtintos mokyklos gaisrinės saugos taisyklės.

Stiprinami mokyklos materialiniai, techniniai, informaciniai ištekliai – suremontuotas užsienio kalbų kabinetas, suremontuota ir apšiltinta mokyklos stogo dalis. Atnaujinti Nekilnojamojo turto objektų kadastro duomenys – atlikti mokyklos pastato ir ikimokyklinio ugdymo skyriaus žemės kadastriniai matavimai. Nupirkti 3 nešiojami kompiuteriai, įrengtos kompiuterizuotos vietos mokytojams, nupirkta daržovių pjaustyklė mokyklos valgyklai.

Vykdant mokyklos veiklos kokybės įsivertinimą ir apklausus 51 proc. visų mokyklos mokinių tėvų (globėjų, rūpintojų), visos vidutinės vertės yra aukštesnės negu 2,5 ir yra traktuojamos kaip pozityvios.

1.3. Darbuotojai:

|  |  |  |
| --- | --- | --- |
| Eil. Nr. |  | 2019 m. gruodžio 31 d. |
| 1. | Bendras darbuotojų skaičius | 43 |
| 2. | Pedagoginių darbuotojų skaičius: | 24 + 5 |
|  | vadovai | 2 + 1 |
|  | mokytojai (pagrindinės pareigos) | 11 + 4 |
|  | mokytojai (nepagrindinės pareigos) | 8 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 3 |
| 3. | Atestuotų pedagoginių darbuotojų skaičius: | 19 + 4 |
|  | turinčių eksperto kvalifikacinę kategoriją | - |
|  | turinčių mokytojo metodininko kvalifikacinę kategoriją | 12 |
|  | turinčių vyresniojo mokytojo kvalifikacinę kategoriją | 6 + 4 |
|  | turinčių mokytojo kvalifikacinę kategoriją | 1 |
| 4. | Neatestuotų pedagoginių darbuotojų skaičius | 0 |

–

1.4. Metinio veiklos plano įgyvendinimas.

Pirmas uždavinys – atsižvelgiant į mokinių pasiekimus, siekti mokymo(si) ir ugdymo(si) kokybės. Siekdami mokymo(si) ir ugdymo(si) kokybės, kuriant besimokančią bendruomenę, tobulinome vertinimo strategijas, orientuotas į mokinio individualią pažangą. Siekiant gerinti pamokos kokybę ir gebėjimą dirbti su skirtingų poreikių mokiniais, stebėjome 11 pamokų. Mokytojų tarybos posėdyje atlikome stebėtų pamokų analizę. Aptarėme mokyklos veiklos kokybės įsivertinimo srities „Mokymasis“ rezultatus ir priėmėme sprendimą atsižvelgti į tobulintinus mokyklos veiklos aspektus organizuojant ir planuojant veiklą. Analizavome mokinių anketinės apklausos rezultatus ir juos pristatėme visuotiniame tėvų (globėjų, rūpintojų) susirinkime. Atlikome mokinių lūkesčių ir pasiekimų analizę ir nutarėme, kad lūkesčių ir pasiekimų lenteles klasių vadovai gali pasirinkti skirtingas, jas aptars pasibaigus pusmečiams, 1 klasėje pradės pildyti po I pusmečio. Atlikome mokinių apklausą dėl neformaliojo vaikų švietimo poreikio, parengėme mokinių pasiekimų gerinimo planą 2019–2020 m. m. Teikėme pedagoginę, specialiąją pedagoginę pagalbą specialiųjų poreikių mokiniams. Skyrėme dėmesį gabių mokinių ugdymui – dalyvavome olimpiadose, konkursuose. Tobulinome mokytojų dalykines ir bendrąsias kompetencijas, įgyvendinant mokymosi visą gyvenimą principus. Nuolat stebėjome pamokų lankomumą, problemas nagrinėjame mokytojų susirinkimuose, Vaiko gerovės komisijos posėdžiuose, klasių vadovai bendravo su šeimomis, kurių vaikai praleidžia pamokas be pateisinamos priežasties. Mokykla naudojo IQES online Lietuva instrumentus mokyklos veiklai įsivertinti ir kokybei tobulinti.

Antras uždavinys – tobulinti pagalbos mokiniui sistemą. Skatindami mokytojų, tėvų (globėjų, rūpintojų), mokinių bendradarbiavimą, klasių vadovai vieną kartą per mėnesį teikė tėvams (globėjams, rūpintojams) mokinių ugdymosi ir lankomumo ataskaitas, reikalui esant bendravo ir dažniau. Tėvus (globėjus, rūpintojus), esant poreikiui, konsultavo mokyklos psichologas. Sprendžiant ugdymosi ir lankomumo problemas, mokinių tėvai (globėjai, rūpintojai) buvo kviesti į bendrus susirinkimus, Vaiko gerovės komisijos posėdžius. Organizuoti bendri renginiai (Žemės mėnesio renginiai, Paskutinio skambučio, Rugsėjo pirmosios šventės, Mokytojų dienos minėjimas, Kalėdinis karnavalas). Buvo organizuojami emocinių ir socialinių įgūdžių mokymai, seminarai mokiniams, jų tėvams (globėjams, rūpintojams), mokytojams. Mokykloje vyko projekto „Kompleksinių paslaugų šeimai teikimas Panevėžio rajono savivaldybėje“, kurį koordinavo Panevėžio rajono švietimo centras, užsiėmimai tėvams (globėjams, rūpintojams), kuriuose buvo kalbama apie pozityvius santykius šeimoje, skirtingų kartų susikalbėjimą, emocinę kultūrą, kaip atpažinti, įvardyti, valdyti savo emocijas. Socializacijos projekte „Būsiu tavo draugas 2019“ vyko psichologo seminarai „Emocinių ir socialinių įgūdžių ugdymas“ 5–10 klasių mokiniams.

Stengėmės išnaudoti ugdymo plano sudaromas galimybes individualiai mokinio pažangai siekti – pradinių klasių mokiniams skirtos 2 val. konsultacijoms. Efektyvinamas patyčių prevencijos ir intervencijos organizavimas – mokiniams buvo organizuojami renginiai su policijos atstovais, Tolerancijos dieną lankėsi Panevėžio krašto žmonių su negalia sąjungos nariai, mokiniai dalyvavo Panevėžio rajono pedagoginės psichologinės tarnybos konkursuose, akcijose. Nacionalinės švietimo agentūros Švietimo pagalbos departamento atstovai mokyklos mokytojams organizavo psichoaktyviųjų medžiagų vartojimo prevencinės programos „Savu keliu“ mokymus. Panevėžio rajono visuomenės sveikatos biuro specialistai vyresnių klasių mokiniams organizavo savęs pažinimo ir emocinio intelekto ugdymo užsiėmimus. Mokykloje organizuojamas mokytojų budėjimas, dirba psichologas, organizuojantis mokiniams užsiėmimus apie saugų buvimą drauge, dirba pailgintos grupės mokytojas, kuris organizuoja mokinių, ilgiau būnančių mokykloje, užimtumą.

1.5. Veiklos kokybės įsivertinimas.

Vykdant mokyklos veiklos kokybės įsivertinimą nustatyti didžiausi mokyklos privalumai: mokiniai žino savo gabumus ir polinkius, pasitiki savo jėgomis, yra sveikai ambicingi ir atkaklūs. Valdo save stresinėse situacijose, konstruktyviai sprendžia problemas. Mokiniai nori ir moka bendrauti, bendradarbiauti, dalyvauti bendrose veiklose, prisiimti atsakomybę. Jie pripažįsta kitų teisę būti kitokiems, nei jie yra, gerbia kitą asmenį ir yra geranoriški. Mokiniams rūpi jų aplinkos, bendruomenės, šalies gerovė ir jie prisideda ją kuriant. Mokiniai supranta išsilavinimo ir mokymosi vertę, turi tolesnio mokymosi siekių ir planų. Mokykloje sistemingai analizuojami mokinių ugdymosi poreikiai. Atliekami tyrimai, diagnostinio vertinimo rezultatai sudaro galimybę laiku atpažinti individualius ugdymosi poreikius bei galimybes. Mokykloje susitarta dėl pagalbos teikimo mokiniams tvarkos. Kilus ugdymosi, psichologinių ar socialinių problemų, mokiniai sulaukia pagalbos. Teikdama pagalbą, mokykla bendradarbiauja su specializuotomis tarnybomis, užtikrinamas asmeninės informacijos konfidencialumas. Mokytojai pastebi ir tinkamai ugdo kiekvieno mokinio gabumus. Mokinių ugdymo(si) pasiekimai atitinka Bendrosiose ugdymo programose keliamus tikslus ir mokykloje besimokančių mokinių galias. Mokiniai, mokinių tėvai (globėjai, rūpintojai) ir mokyklą baigę mokiniai patenkinti mokyklos indėliu ugdant asmenybes – tikslais, ugdymo būdais, rezultatais. Mokykloje analizuojami apibendrinti, susumuoti atskiro ugdymo(si) laikotarpio ar ugdymo pagal tam tikrą programą rezultatai (remiantis mokinių veiklos ir elgesio stebėjimu, jų atliktų darbų įvertinimu, kontrolinių ir kitų diagnostinio vertinimo užduočių rezultatais). Sistemingai apmąstoma įvairių mokinių grupių, klasių pasiekimų dinamika. Mokytojai yra įvaldę įvairias vertinimo strategijas ir būdus, kuriuos naudoja kiekvieno mokinio galių pažinimui, ugdymo(si) proceso bei daromos pažangos stebėjimui ir įvertinimui.

Tobulinti pasirinktas mokyklos veiklos rodiklis – ugdymo(si) organizavimas. Siekiama, kad mokytojai pripažintų mokinių skirtybes, į kurias atsižvelgtų organizuodami mokymą(si). Siekiama suasmeninti mokymąsi, t. y. skatinamas aktyvus mokinių dalyvavimas keliant individualius, su kiekvieno mokymosi galimybėmis, interesais ir siekiais derančius ugdymosi tikslus. Siekiama prasmingos integracijos, siejant formalųjį ir neformalųjį vaikų švietimą, vykstantį tiek mokykloje, tiek ir už jos ribų. Mokinių elgesį stengtis valdyti aiškiomis, sutartomis taisyklėmis, skatinti pageidaujamą elgesį, rodyti asmeninį mokytojo elgesio pavyzdį. Siekiama drausmę ir tvarką palaikyti sutelkiant mokinių dėmesį į jiems prasmingą veiklą, mokymąsi.

**II. MOKINIAI (VAIKAI)**

2.1. Mokinių skaičius:

|  |  |  |  |  |  |  |
| --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | Iš viso | Iš jų specialiųjų ugdymosi poreikių turintys mokiniai |
| 2018-09-01 | 39 | 20 | 41 | 12 | 39 + 73 | 26 |
| 2019-09-01 | 37 | 23 | 33 | 15 | 37 + 71 | 16 |

2.2. Mokinių lankomumas:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Mokslo metai  Praėjusieji ir ataskaitiniai metai | Vidutiniškai 1 mokinys per mokslo metus praleido iš viso pamokų | | | | Vidutiniškai 1 mokinys per mokslo metus praleido pamokų dėl nepateisinamų priežasčių | | | |
| Vidut. | 1–4 kl. | 5–8 kl. | 9–10 kl. | Vidut. | 1–4 kl. | 5–8 kl. | 9–10 kl. |
| 2017–2018 m. m. | 93,29 | 87,51 | 93,46 | 103,92 | 13,18 | 2,81 | 13,76 | 31,57 |
| 2018–2019 m. m. | 100,7 | 65,5 | 113,6 | 164,5 | 20,5 | 2,4 | 18,4 | 57,5 |

2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 37 | 49,3 |
| Socialinės rizikos šeimos | 10 | 13,3 |

2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| 0 | 0 |

2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 37 | 49,3 |

2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 69 | 95 | 29,3 |

2.7. Olimpiados, konkursai ir kiti renginiai:

|  |  |  |  |  |  |  |  |
| --- | --- | --- | --- | --- | --- | --- | --- |
| Rajono | | Regiono | | Šalies | | Tarptautiniai | |
| Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius | Dalyvavusių  mokinių  skaičius | Prizininkų/  laureatų skaičius |
| 148 | 57 | 10 | 10 | 21 | 3 | - | - |

2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 3 | 1 | - |
| Dalyvavusių mokinių skaičius | 71 | 71 | - |
| Proc. nuo bendro mokinių skaičiaus | 100 | 100 | - |

2.9. Mokiniai, turintieji specialiųjų ugdymosi poreikių:

|  |  |  |  |
| --- | --- | --- | --- |
| Skaičius mokykloje | Proc. nuo mokinių skaičiaus | | |
| 16 | Didelių poreikių | Vidutinių poreikių | Nedidelių poreikių |
| 3 | 18 | 1 |

**III. INFORMACIJA APIE MOKINIŲ VEIKLOS REZULTATUS**

3.1. Standartizuotų testų (NMPP) rezultatai 2018–2019 m. m.:

|  |  |  |  |  |  |
| --- | --- | --- | --- | --- | --- |
| Klasė, mokinių skaičius | Testo pavadinimas | Mokinių (proc.), pasiekusių | | | |
| Aukštesnįjį lygį | Pagrindinį lygį | Patenkinamą lygį | Nepasiekė patenkinamo lygio |
| 4 klasė  (5 mokiniai) | Matematikos | 40,0 | 60,0 | - | - |
| Skaitymo | 50,0 | 50,0 | - | - |
| Rašymo | 50,0 | 25,0 | 25,0 | - |
| Pasaulio pažinimo | 40,0 | 60,0 | - | - |
| 6 klasė  (9 mokiniai) | Matematikos | 12,5 | 62,5 | 25,0 | - |
| Skaitymo | - | 57,1 | 42,9 | - |
| Rašymo | - | 50,0 | 33,3 | 16,7 |
| 8 klasė  (13 mokinių) | Matematikos | 15,3 | 34,1 | 35,9 | 14,8 |
| Rašymo | 14,5 | 36,2 | 35,4 | 14,0 |

3.2. Pagrindinio ugdymo pasiekimų patikrinimo (PUPP) rezultatai 2019 m.:

|  |  |  |
| --- | --- | --- |
| Mokinių skaičius | PUPP rezultatai | |
| Lietuvių kalbos (gimtosios) | Matematikos |
| 7 | Penkių mokinių pasiekimų lygis patenkinamas, dviejų – aukštesnysis. | Vieno mokinio pasiekimų lygis nepatenkinamas, keturių – patenkinamas, vieno – pagrindinis, vieno – aukštesnysis. |

Mokykloje stengiamasi sudaryti sąlygas mokinių individualių gebėjimų stiprinimui ir mokinių bendrųjų kompetencijų ugdymui. Pradinių klasių mokiniai lankė lietuvių kalbos konsultacijas, pailgintos dienos grupėje rengė namų darbus. Mokytojai kartu su mokiniais aptarė mokinių lūkesčius, asmeninę pažangą, numatė būdus, kaip siekti geresnių rezultatų. Mokiniams pagalbą teikė psichologas, logopedas, specialusis pedagogas, mokytojo padėjėjas. Mokiniai dalyvavo neformaliojo vaikų švietimo programose, sporto varžybose, konkursuose, olimpiadose, socialinėse akcijose, pažintinėse edukacinėse programose, vaikų vasaros poilsio ir socializacijos stovyklose.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai: mokymo(si) ir ugdymo(si) kokybės gerinimas (vertinimo strategijų, orientuotų į mokinio individualią pažangą, tobulinimas; mokymosi uždavinių orientavimas į pamatuojamą mokinių veiklos rezultatą; mokymosi motyvacijos skatinimas pamokose taikant formuojamąjį ir kaupiamąjį vertinimą; mokymosi bendradarbiaujant skatinimas; ugdymo veiklų individualizavimas ir diferencijavimas; aktyvių mokymo(si) metodų taikymas, diegiant į ugdymo procesą informacines ir komunikacines technologijas; mokinių savarankiško darbo skatinimas; pagalbos mokiniams organizavimas rengiant namų darbus); pagalbos mokiniui sistemos tobulinimas (šeimos ir mokyklos bendradarbiavimo gerinimas, siekiant mokinių ugdymo kokybės; pedagoginės, socialinės ir psichologinės pagalbos mokiniui efektyvinimas; ugdymo plano galimybių išnaudojimas individualiai mokinio pažangai siekti; patyčių prevencijos ir intervencijos organizavimo efektyvinimas).

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

Vesdami, stebėdami kitų pedagogų pamokas, mokytojai mokėsi naujų mokymo formų, tobulino gebėjimą įvertinti veiklą. Mokytojams sudaromos sąlygos kelti kvalifikaciją, tobulinti kompetencijas įvairiuose kvalifikacijos tobulinimo renginiuose, edukacinėse programose ir praktinėje veikloje.

Siekiant mokymo(si) ir ugdymo(si) kokybės, mokytojų komanda kėlė kvalifikaciją seminaruose: „Individualios mokinių pažangos stebėjimas ir skatinimas“ Šiaulių Salduvės progimnazijoje, „Mokinių asmeninės pažangos matavimas, fiksavimas ir vertinimas“, „Formuojamasis vertinimas mokinių pasiekimams ir pažangai“, paskaitoje „Vaikų emocinio intelekto ugdymo mokykloje svarba ir galimybės“, prevencinės programos „Savu keliu“ mokymuose, seminare Sveikatą stiprinančioms mokykloms, kurį organizavo Sveikatos mokymų ir ligų prevencijos centras.

**V. FINANSAVIMAS**

2019 m. mokytojų atlyginimai buvo skaičiuojami pagal koeficientų vidurkius. Iš viso   
2019 m. mokyklai skirta 548 919,42 Eur, Mokymo lėšų – 259 700 Eur. Iš jų: darbo užmokesčiui ir socialinio draudimo įmokoms – 251 168,37 Eur, kvalifikacijos kėlimo išlaidoms – 626,48 Eur, ūkiniam inventoriui (vadovėliams, mokymo priemonėms ir kt.) bei kitoms prekėms ir paslaugoms įsigyti įsigyti – 7 300,76 Eur, darbdavio socialinei paramai pinigais – 604,39 Eur. Mokykla   
3 projektams vykdyti („Būsiu tavo draugas 2019“, „Į sveikatos šalį“ ir „Mano pasirinkimas – sveika gyvensena“) gavo 1 580,00 Eur finansavimą. Savivaldybė skyrė mokyklos remontui (stogo remonto darbams) – 13 700,00 Eur.

**VI. PROBLEMOS IR JŲ SPRENDIMO BŪDAI**

Problemos: žemi kai kurių mokinių ugdymosi pasiekimai (sprendimo būdai: šeimos atsakomybės didinimas, inovatyvių ugdymo(si) metodų ir formų taikymas, mokytojų kvalifikacijos kėlimas); mažas bendras mokinių skaičius mokykloje, jungiamos klasės, daugėja tuščių mokymosi vietų (sprendimo būdai: patrauklesnių mokyklos veiklų organizavimas ir aktyvus viešinimas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_